3. RIBIŠTVO

1. 31994 R 1626: Uredba Sveta (ES) št. 1626/94 z dne 27. junija 1994 o določitvi nekaterih tehničnih ukrepov za ohranjanje ribolovnih virov v Sredozemlju (UL L 171, 6.7.1994, str. 1), kakor je bila spremenjena z:

- 31996 R 1075: Uredbo Sveta (ES) št. 1075/96 z dne 10.6.1996 (UL L 142, 15.6.1996, str. 1),

- 31998 R 0782: Uredbo Sveta (ES) št. 782/98 z dne 7.4.1998 (UL L 113, 15.4.1998, str. 6),

- 31999 R 1448: Uredbo Sveta (ES) št. 1448/1999 z dne 24.6.1999 (UL L 167, 2.7.1999, str. 7),

- 32000 R 0812: Uredbo Sveta (ES) št. 812/2000 z dne 17.4.2000 (UL L 100, 20.4.2000, str. 3),

- 32000 R 2550: Uredbo Sveta (ES) št. 2550/2000 z dne 17.11.2000 (UL L 292, 21.11.2000, str. 7),

- 32001 R 0973: Uredbo Sveta (ES) št. 973/2001 z dne 14.5.2001 (UL L 137, 19.5.2001, str. 1).

Svet pred dnem pristopa Malte spremeni Uredbo (ES) št. 1626/94, da bi se za Malto sprejelo potrebne ohranitvene ukrepe v skladu naslednjimi smernicami:

- Ribolov v območju gospodarjenja 25 milj mora biti omejen na obalni ribolov majhnega obsega, tj. na ribiška plovila, katerih skupna dolžina ne presega 12 metrov in ki ne uporabljajo vlečnega orodja na motorni pogon, z izjemami navedenimi spodaj. Skupni ribolovni napor plovil, ki so krajša od 12 metrov, ne presega ravni zadnjih let;

- Vendar se plovilom z vlečno mrežo, katerih skupna dolžina ne presega 24 metrov, dovoli ribolov v območju gospodarjenja 25 milj, v okviru določenih območij za ribolov z vlečno mrežo. Skupna ribolovna zmogljivost plovil z vlečno mrežo, ki se meri v moči motorja (kW), ne presega zmogljivosti zabeležene v območju gospodarjenja 25 milj v letih 2000-2001 in moč motorja posameznega plovila z vlečno mrežo, ki lovi v vodah globokih manj kot 200 metrov, ne presega 185 kW (250 HP). Te omejitve se lahko na predlog ustreznih znanstvenih teles spremenijo upoštevajoč nove tehtne znanstvene dokaze.

- Število plovil, ki lahko sodelujejo v lovu na lampuki (Coryphaena hippurus - delfinka), je omejeno na največ 130. Razdelitev in namestitev naprav za zbiranje rib za vsako ribolovno sezono, ki se ponavadi razteza od avgusta do decembra, je na podlagi nediskriminacije odprta za vse ribiče Skupnosti, vendar za nemalteške ribiče le od 12 milj navzven.

- Vsa plovila, katerih skupna dolžina presega 12 metrov in imajo dovoljenje loviti v območju gospodarjenja 25 milj, vključno s plovili z vlečno mrežo na dnu, plovili, ki lovijo z zapornimi plavaricami "lampara", plovili, ki z napravo za zbiranje rib lovijo lampuki, in plovili, ki z velikimi pelagičnimi zapornimi plavaricami in industrijskimi parangali lovijo tuno in druge zelo selitvene vrste, bodo uvrščena na seznam. Kakršnokoli povečanje ribolovnega napora mora zagotavljati trajnostno ohranjanje območja.

Podrobna pravila za sestavo zgoraj omenjenega seznama, za sistem spremljanja ribolovnega napora in, če je to potrebno, za ribolov na lampuki v območju gospodarjenja 25 milj se sprejmejo skladno s postopkom iz člena 18 Uredbe (EGS) št. 3760/92 [1] o vzpostavitvi sistema Skupnosti na področju ribištva in ribogojstva. Učinkovite metode spremljanja se sprejme skladno s pravnim redom EU.

Pogoji tega sistema upravljanja z ribolovnim naporom se po pristopu Malte na predlog ustreznih znanstvenih teles znova ocenijo upoštevajoč nove tehtne znanstvene dokaze, tako da se ocenijo njihovi učinki na ohranjanje staležev.

Po pristopu Malte se težave povezane z možnimi neskladnostmi med različnimi ribiškimi orodji in možni ukrepi za njihovo zmanjšanje obravnavajo na ravni Skupnosti.

Skladno z Uredbo (ES) št. 1239/98 [2] o spremembah Uredbe (ES) št. 894/97 o določanju nekaterih tehničnih ukrepov za ohranjanje ribolovnih virov je v območju gospodarjenja 25 milj prepovedano uporabljati viseče mreže.

Ti ohranitveni ukrepi bodo nediskriminacijski in se bodo uporabljali na celotnem območju gospodarjenja 25 milj.

Zgornja rešitev ne posega v razvoj sekundarnega prava na tem področju.

2. 31998 R 0088: Uredba Sveta (ES) št. 88/98 z dne 18. decembra 1997 o določitvi nekaterih tehničnih ukrepov za ohranjanje ribolovnih virov v vodah Baltskega morja, Beltov in Oresunda (UL L 9, 15.1.1998, str. 1), kakor je bila spremenjena z:

- 31998 R 1520: Uredbo Sveta (ES) št. 1520/98 z dne 13.7.1998 (UL L 201, 17.7.1998, str. 1).

Svet pred dnem pristopa spremeni Uredbo (ES) št. 88/98, da bi se sprejelo potrebne ohranitvene ukrepe v skladu naslednjimi smernicami:

- moč motorja plovil, ki se jim dovoli loviti v Riškem zalivu, ne sme presegati 221 kW;

- plovila, ki se jim dovoli loviti v Riškem zalivu, se bodo uvrstila na seznam; seznam se sestavi, da bi se zagotovilo, da skupna ribolovna zmogljivost, ki se meri v moči motorja (kW), ne presega zmogljivosti zabeležene v Riškem zalivu v letih 2000-2001.

Podrobna pravila za sestavo seznama in za sistem spremljanja ribolovnega napora za Riški zaliv se bodo sprejela skladno s postopkom iz člena 18 Uredbe (EGS) št. 3760/92 [3] o vzpostavitvi sistema Skupnosti na področju ribištva in ribogojstva.

Ti tehnični ohranitveni ukrepi bodo nediskriminacijski in se jih bo uporabljalo v celotnem Riškem zalivu.

Zgornja rešitev ne posega v razvoj sekundarnega prava na tem področju.

[1] UL L 389, 31.12.1992, str. 1.

[2] UL L 171, 17.6.1998, str. 1.

[3] UL L 389, 31.12.1992, str. 1.

--------------------------------------------------